Omnibus presentes litteras inspecturis, officialis curie archid. in ecclesia Autissiodorensi, sede vacante, salutem in Domino. Notum facimus, quod coram Johanne de Monasteriis, clerico jurato nostro a nobis propter subscripta audienda, et loco nostri recipienda, specialiter destinato, cui quantum ad hoc et majora fidem plenariam adhibemus, et cui ad hoc commisimus vices nostras, propter hoc, personaliter constitutus, Guillelmus Colini clericus, perpetuus vicarius in ecclesia Autissiodorensi, de vicariis in dicta ecclesia a defuncto magistro Stephano de Doeto, quondam succentore dicte Autissiodorensis ecclesie, institutis de consensu et autoritate venerabilis viri magistri Milonis de Rempillone, succentoris dicte ecclesie Autiss., coram dicto jurato nostro presentis et autoritatem suam, dicto Guillelmo, quoad ea que sequentur, prestantis et consentientis, recognovit dictus Guillelmus se, nomine dicte vicarie, et suo, et pro utilitate dicte vicarie, ut dicebant dicti succentor et Guillelmus, vendidisse, et venditionis nomine perpetuo quittavisse et concessisse Robino, dicto le Veu, et Isabelli dicte Belle-femine uxori sue, et eorum filiis, pensionem annuam viginti solidorum Turonensium, in qua dicti Robinus et ejus uxor ipsi Guillelmo et suis successoribus tenebantur super rebus inferius annotatis: videlicet super quodam quarterio quod dicti conjuges habebant situm retro Bercuiacum, contigua vinee uxoris defuncti Clementis dicti Nanto, ex una parte, et vinee Eustachii Castellarii ex altera; item super quodam quarterio vinee quod habebant situm in territorio de Bono-Pane, contigua vinee Johannis Sutoris ex una parte, et vinee Galopini Plaustrarii ex altera; et uno arpento vinee quod habebant situm in dicto territorio de Bono-Pane, juxta dictam vineam dicti Johannis Sutoris, et juxta vineam dicti Galopini, et juxta viam novam, pro duodecim libris Turonensibus a dictis Robino et ejus uxore traditis et liberatis in pecunia numerata, exceptioni dicte pecunie sibi non tradite nec numerate, ac spei etiam numerande. De qua summa pecunie, tam dicti Guillelmus, quam succentor, dictos emptores et eorum heredes quittaverunt perpetuo, coram jurato nostro predicto, nec-non et de pensione annua supradicta. Promittentes, tam dictus succentor, de cujus presentatione dicta vicaria esse dicitur, quam dictus Guillelmus, coram dicto jurato nostro, videlicet, dictus succentor bona fide, et dictus Guillelmus per fidem suam in manu dicti jurati nostri prestitam, quod in predicta pensione annue, nec in rebus prenominatis ratione dicte pensionis annue nihil juris de cetero reclamabunt, nec per alium reclamati, facient in futurum; obligantes quoad hoc se et successores suos et omnia bona sua et successorum suorum, mobilia et immobilia, presentia et futura, et juridictioni curie Autissiodorensis, et nostre, ubicumque maneant, supponentes, renunciantes tam suo, quam successorum suorum, nomine, coram dicto jurato nostro in hoc facto specialiter et expresse, exceptioni doli, mali privilegio fori, rei ita non..... doli metus in factum exceptioni, deceptionis, lesionis et circumventionis in hoc facto exceptioni deceptionis ultra..... in integrum, omni juris auxilio, omni consuetudine et statuto, omnibusque aliis exceptionibus et...... que contra presens instrumentum vel factum possent objici sive dici. In quorum omnium..... ati nostri qui nobis premisse per juramentum suum retulit esse vera sigillum curie....... Anno Domini millesimo ducentesimo nonagesimo tertio, die lune post Reminiscere.